CELEX: 32015D1291
Language: sk
Date: 2015-07-23 00:00:00
Title: Vykonávacie rozhodnutie Komisie (EÚ) 2015/1291 z 23. júla 2015, ktorým sa povoľuje umiestňovať na trh tepelne ošetrené mliečne výrobky fermentované baktériami Bacteroides xylanisolvens (DSM 23964) ako novú potravinu podľa nariadenia Európskeho parlamentu a Rady (ES) č. 258/97 [oznámené pod číslom C(2015) 4960]

28.7.2015   
            
            
               SK
            
            
               Úradný vestník Európskej únie
            
            
               L 198/26
            
         VYKONÁVACIE ROZHODNUTIE KOMISIE (EÚ) 2015/1291
   z 23. júla 2015,
   ktorým sa povoľuje umiestňovať na trh tepelne ošetrené mliečne výrobky fermentované baktériami Bacteroides xylanisolvens (DSM 23964) ako novú potravinu podľa nariadenia Európskeho parlamentu a Rady (ES) č. 258/97
   
      
         [oznámené pod číslom C(2015) 4960]
      
   
   (Iba nemecké znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 18. decembra 2012 spoločnosť Avitop GmbH požiadala príslušné orgány Írska o umiestnenie tepelne ošetrených mliečnych výrobkov fermentovaných baktériami Bacteroides xylanisolvens (DSM 23964) ako novej potraviny na trh.
            
         
               (2)
            
            
               Príslušný orgán Írska pre posudzovanie potravín vydal 21. júna 2013 svoju prvotnú hodnotiacu správu. V uvedenej správe dospel k záveru, že tepelne ošetrené mliečne výrobky fermentované baktériami Bacteroides xylanisolvens (DSM 23964) spĺňajú kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala 4. septembra 2013 prvotnú hodnotiacu správu ostatným členským štátom.
            
         
               (4)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 10. apríla 2014 obrátila na Európsky úrad pre bezpečnosť potravín (ďalej len „EFSA“) s požiadavkou o vykonanie posúdenia tepelne ošetrených mliečnych výrobkov fermentovaných baktériami Bacteroides xylanisolvens (DSM 23964) ako novej potraviny v súlade s nariadením (ES) č. 258/97.
            
         
               (6)
            
            
               Dňa 10. decembra 2014 prijal EFSA „Vedecké stanovisko k bezpečnosti ‚tepelne ošetrených mliečnych výrobkov fermentovaných baktériami Bacteroides xylanisolvens (DSM 23964) ako novej potraviny‘ (Scientific Opinion on the safety of ‚heat-treated milk products fermented with Bacteroides xylanisolvens DSM 23964‘ as a novel food) (2)“, v ktorom dospel k záveru, že uvedené mliečne výrobky sú bezpečné.
            
         
               (7)
            
            
               Uvedené stanovisko poskytuje dostatočné dôvody na potvrdenie toho, že tepelne ošetrené mliečne výrobky fermentované baktériami Bacteroides xylanisolvens (DSM 23964) ako nová potravina spĺňajú kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Tepelne ošetrené mliečne výrobky fermentované baktériami Bacteroides xylanisolvens (DSM 23964) špecifikované v prílohe možno umiestňovať na trh v Únii ako novú potravinu v tekutej a polotekutej forme, ako aj vo forme prášku sušeného rozprašovaním.
   Článok 2
   Toto rozhodnutie je adresované spoločnosti Avitop GmbH, Robert Rössle Str. 10, D-13125 Berlin, Germany.
   
      V Bruseli 23. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2015); 13(1):3956.
   
      PRÍLOHA
      
         ŠPECIFIKÁCIA TEPELNE OŠETRENÝCH MLIEČNYCH VÝROBKOV FERMENTOVANÝCH BAKTÉRIAMI BACTEROIDES XYLANISOLVENS (DSM 23964)
      
      
                  
                     Vymedzenie
                  
               
               
                  :
               
               
                  Tepelne ošetrené fermentované mliečne výrobky sa vyrábajú pomocou baktérií Bacteroides xylanisolvens (DSM 23964) ako štartovacou kultúrou.
               
            
                  
                     Opis
                  
               
               
                  :
               
               
                  Polotučné mlieko (1,5 % až 1,8 % tuku) alebo odtučnené mlieko (0,5 % tuku alebo menej) sa pred začatím fermentácie baktériami Bacteroides xylanisolvens (DSM 23964) pasterizuje alebo ošetrí zahriatím na ultravysokú teplotu. Výsledný fermentovaný mliečny výrobok sa homogenizuje a potom tepelne ošetrí s cieľom inaktivovať baktérie Bacteroides xylanisolvens (DSM 23964). Konečný výrobok neobsahuje životaschopné bunky Bacteroides xylanisolvens (DSM 23964) (1).
               
            
         (1)  Modifikovaná norma DIN EN ISO 21528-2.